Indkaldelse til Årsmøde – DH-Faxe.

**Mandag d. 13. marts 2023 kl. 18.00, Haslev Bibliotek, i Romanen.**

**Dagsorden:**

Pkt. 1 Valg af:

1. Dirigent
2. Referent
3. 2 stemmetællere

Pkt. 2 Godkendelse af dagsorden

Pkt. 3 Navneopråb – optælling af stemmeberettigede

Pkt. 4 Fremlæggelse af beretning for år 2022 – til godkendelse

1. DH faxe
2. Handicaprådet
3. Andre DH repræsentationer

Pkt. 5 Fremlæggelse af handlingsplan for år 2023 – til godkendelse
a) Frekvens for foredrag/paneldebat/ årshjul

Pkt. 6 Fremlæggelse af regnskab for år 2022 – til godkendelse

Pkt. 7 Fremlæggelse af budget for år 2023 – til godkendelse
a) §18 ansøgning? – drøftelse heraf

Pkt. 8 Behandling af indkomne forslag (skal være bestyrelsens i hænde mandag d. 28 feb.22).
a) Nedsættelse af kulturudvalg/kulturgruppe, se bilag for motivation

Pkt. 9 Valg:
 Formand – ulige år
 Næstformand – lige år
 Kasserer – ulige år
 Sekretær – lige år
 Webredaktør – ulige år
 Evt. kulturformand/leder – hvert år

Pkt. 10 Næste møde. Husk Kalender.

pkt. 11 Eventuelt

**Praktiske informationer**

Tilmelding af hensyn til forplejning sker til formanden: formandfaxedh@gmail.com
Husk at fremsende tilslutningsskema, eller medbring den på årsmødet.

**Indkomne forslag til DH Faxe Årsmøde 13. marts 2023**

**Nedsættelse af Kulturudvalg/kulturgruppe**

**Motivation:**Kulturudvalget arbejder med idéudveksling, igangsættelse, gennemførelse og evaluering af arrangementer. Det kan være foredrag, etiske og politiske debataftener, studiekredse, filmaftener, ekskursioner, og andre former for arrangementer.

**Samarbejde**
Udvalget modtager gerne idéer og forslag fra alle omkring DH Faxe. Udvalget kan være behjælpeligt med rådgivning og evt. økonomi, hvis nogen ønsker det til de arrangementer, som de tager initiativ til. Udvalget kan ligeledes uddelegere ansvaret for enkelte arrangementer til underudvalg eller andre arrangører.

**PR**Kulturudvalget sørger for PR omkring alle arrangementer i samarbejde med DH Faxe’s bestyrelse.

**Sammensætning**
Kulturudvalget nedsættes af Årsmødet. Udvalget består af medlemmer af DH Faxe og kan evt. lade sig supplere med eksterne frivillige.

Årsmødet vælger en kulturudvalgsformand. Årsmødet kan indstille personer til udvalget. Udvalgets sammensætning, antal personer og mødeaktivitet, aftales med DH Faxe’s bestyrelse.

**Ansvar**
Kulturudvalget indstiller til aktiviteter. Udarbejder budgetter i samråd med kassereren, og får disse behandlet efter behov i afdelingsbestyrelsen.

Kulturudvalget arbejder ud fra DHs afdelingens virke om at opnå politisk indflydelse til gavn for mennesker med handicap.

Kulturudvalget indstiller til bestyrelsen, antal af arrangementer for det kommende kalenderår.
Det bestræbes på at afholde 4 foredrag i løbet af kalenderåret, fordelt på 2 i foråret og 2 i efteråret.
Andre aktiviteter som deltagelse i PR-arrangementer som messer, udstillinger o.lign. foreligges DH Faxe’s bestyrelse.

Ideer som ikke kan nås afholdt i indeværende år, noteres i et idekatalog til senere brug.

*Således indstilles til behandling med efterfølgende beslutning på årsmødet.*

1. Nedsættelse af udvalget og kommentarer til kommissorium
2. Udvalgets størrelse
3. Opgave (Årshjul + idekatalog)

*Haslev d. 14. februar 2023.*

*Bestyrelsen*